ddrg/super_eurlex huggingface dataset:
2)

GRUPAS UN VIENĪBAS 1. Abu Nidal organizācija (ANO) (pazīstama arī kā Fatah Revolucionārā Padome, Arābu Revolucionārās brigādes, Melnais Septembris un Musulmaņu Sociālistu revolucionāra organizācija) 2. Alaksas mocekļu brigāde 3. Al-Aqsa e.V. 4. Al-Takfir un Al-Hijra 5. Aum Shinrikyo (pazīstama arī kā Aum Augstākā patiesība, Aleph) 6. Babbar Khalsa 7. Gama’a al-Islamiyya (Islāma grupa), pazīstama arī kā Al-Gama’a al-Islamiyya, IG) 8. Lielā Islāma Austrumu cīnītāju fronte (IBDA-C) 9. Hamas, iekļaujot Hamas-Izz al-Din al-Qassem 10. Holy Land Foundation for Relief and Development 11. International Sikh Youth Federation (ISYF) 12. Kahane Chai (Kach) 13. Kurdistānas strādnieku partija (PKK) (pazīstama arī kā KADEK, KONGRA-GEL) 14. Mujahedin-e Khalq organizācija (MEK vai MKO) (bez “Irānas Nacionālās Pretošanās Padomes” (NCRI)), (pazīstama arī kā Irānas Nacionālā atbrīvošanās armija, MEK karojošais spārns, Irānas Tautas Mujahidin (PMOI), Irāņu studentu musulmaņu biedrība 15. Nacionālā atbrīvošanās armija (Ejército de Liberación Nacional) 16. New Peoples Army (NPA) Filipīnās, saistīta ar Sison Jose Maria C. (pazīstams arī kā Armando Liwanag, Joma, atbildīgais par NPA) 17. Palestīnas Atbrīvošanās fronte (PAF) 18. Palestīniešu Islāma Jihad 19. Palestīnas atbrīvošanas Tautas Fronte (PATF) 20. Palestīnas atbrīvošanas Tautas Fronte – virsvadība (PATF – virsvadība) 21. Kolumbijas revolucionārie armijas spēki (FARC) 22. Revolucionārā Tautas atbrīvošanās armija/fronte/partija (DHKP/C), (Devrimci Sol (revolucionāri kreisie), Dev Sol) 23. Mirdzošā taka (SL) (Sendero Luminoso) 24. Stichting Al Aqsa (arī pazīstama kā Stichting Al Aqsa Nederland, Al Aqsa Nederland) 25. Kolumbijas apvienotie pašaizstāvēšanās spēki (Autodefensas Unidas de Colombia – AUC)
Pārstrādātas dzīvnieku olbaltumvielas, kas nav paredzētas lietošanai pārtikā (neiepakotas)

100 % sešiem secīgiem sūtījumiem (atbilstīgi Regulai (EK) Nr. 1774/2002), ja šīs secīgās pārbaudes ir negatīvas, paraugu ņemšanu izlases veidā ir jāsamazina līdz 20 % no turpmākajiem neiepakotajiem sūtījumiem no tā paša avota. Ja viens no šiem izlases kārtā ņemtajiem paraugiem ir pozitīvs, kompetentajai iestādei ir jāņem paraugs no katra sūtījuma no tā paša avota, kamēr seši secīgi testi atkal ir negatīvi.
LV Eiropas Savienības Oficiālais Vēstnesis L 77/9

PADOMES UN KOMISIJAS LĒMUMS

(2005. gada 21. februāris)

par protokola noslēgšanu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

(2005/252/EK, Euratom)

EIROPAS SAVIENĪBAS PADOME

UN EIROPAS KOPIENU KOMISIJA,

ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta otro teikumu un 300. panta 3. punkta pirmo daļu,

ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,

ņemot vērā 2003. gada Pievienošanās līgumu, un jo īpaši tā 2. panta 3. punktu,

ņemot vērā 2003. gada Pievienošanās aktu, un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta atzinumu (1),

tā kā:

(1) Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses (2), lai ņemtu Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, Eiropas Kopienu un to dalībvalstu vārdā tika parakstīts 2004. gada 30. aprīlī.

(2) Minētais protokols būtu jāapstiprina,

IR NOLĒMUŠAS TURPMĀKO.

1. pants

Ar šo Kopienas, Eiropas Atomenerģijas kopienas un dalībvalstu vārdā ir apstiprināts Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

Protokola teksts ir pievienots šim lēmumam (3).

2. pants

Padomes priekšsēdētājs Kopienas un tās dalībvalstu vārdā sniedz protokola 4. pantā paredzēto paziņojumu. Komisijas priekšsēdētājs vienlaicīgi sniedz šādu paziņojumu Eiropas Atomenerģijas kopienas vārdā.

Briselē, 2005. gada 21. februārī Padomes vārdā — priekšsēdētājs J. ASSELBORN Komisijas vārdā — priekšsēdētājs J. M. BARROSO

(1) Atzinums sniegts 2004. gada 26. oktobrī (Oficiālajā Vēstnesī vēl nav publicēts).

(2) OV L 239, 9.9.1999., 3. lpp.

(3) Skat. OV L 300, 25.9.2004., 44. lpp.
(29)

SH&E izpēte attiecas uz laika periodu no 1993. līdz 1997. gadam un nesniedz nekādu informāciju par 1998. gada vasaras sezonu. Turklāt izpētes pielikumā dotā statistiskā informācija ir pasniegta tādā veidā, ka salīdzināt to ar paziņojuma tabulu ir grūti. Jebkurā gadījumā aviolīnijas laiku pa laikam maina tos lidojumus, ko tās apkalpo. Tātad tas, ka SH&E izpētē par periodu līdz 1997. gadam ir uzskaitīti 10 lidojumi, kas minēti 10. punktā, skaidri nenorāda uz varbūtību, ka to neesamība sniegtajā informācijā par 1998. gadu ir KLM pieļautā kļūda, nevis apkalpoto lidojumu maiņa. Tādējādi SH&E izpētes pielikumā sniegtā informācija nevar tikt uzskatīta par neprecīzās informācijas, kas dota paziņojuma CO veidlapas attiecīgajā nodaļā, labojumu.
(1)

Komisija 2003. gada 9. jūlijā pieņēma lēmumu par atbalstu reorganizācijai, ko Francija plāno piešķirt par labu Société Nationale Maritime Corse-Méditerranée (SNCM), turpmāk tekstā “galīgais lēmums”, kurā vienu daļu izziņotā atbalsta ar zināmiem nosacījumiem tā atzina par saderīgu ar kopīgo tirgu. Viens no šiem nosacījumiem, uz ko norādīts galīgā lēmuma 2. pantā, ir tas, ka līdz 2006. gada 31. decembrim SNCM nedrīkst iegādāties jaunus kuģus un parakstīt būvniecības, pasūtījumu vai fraktēšanas līgumus par jauniem vai atjaunotiem kuģiem, SNCM drīkstot rīkoties tikai ar tiem vienpadsmit kuģiem, kas tai piederēja galīgā lēmuma pieņemšanas dienā, proti: Napoléon Bonaparte, Danielle Casanova, Île de Beauté, Corse, Liamone, Aliso, Méditerranée, Pascal Paoli, Paglia Orba, Monte Cinto un Monte d'Oro. Šī panta pēdējo daļu groza šādi: “Ja SNCM būs jānomaina kāds no šiem kuģiem no tās gribas neatkarīgu iemeslu dēļ, Komisija varēs atļaut šādu nomaiņu, balstoties uz pienācīgi pamatotu Francijas paziņojumu”.
Oficiālais Vēstnesis L 120 , 24/04/2004 Lpp. 0049 - 0049



Komisijas Lēmums (2004. gada 23. aprīlis), ar ko dalībvalstīm atļauj pagarināt pagaidu atļaujas, kuras piešķirtas attiecībā uz jauno aktīvo vielu acetamiprīdu (izziņots ar dokumenta numuru C(2004) 1479) (Dokuments attiecas uz EEZ) (2004/390/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1] un jo īpaši tās 8. panta 1. punkta ceturto daļu, tā kā: (1) Grieķija saskaņā ar Direktīvas 91/414/EEK 6. panta 2. punktu 1999. gada oktobrī saņēma pieteikumu no "Nisso Chemical Europe GmbH" par aktīvās vielas acetamiprīda (iepriekšējais nosaukums - Exp 60707B) iekļaušanu Direktīvas 91/414/EEK I pielikumā. Ar Lēmumu 2000/390/EK [2] tika apstiprināts, ka dokumentācija ir pilnīga un faktiski to var uzskatīt par atbilstošu minētās direktīvas II un III pielikuma prasībām attiecībā uz datiem un informāciju. (2) Apstiprinājums par to, ka dokumentācija ir pilnīga, bija vajadzīgs, lai to varētu rūpīgi pārbaudīt un lai dalībvalstis par augu aizsardzības līdzekļiem, kas satur acetamiprīdu, varētu piešķirt pagaidu atļaujas uz laiku līdz trim gadiem atbilstoši Direktīvas 91/414/EEK 8. panta 1. punktā paredzētajiem nosacījumiem un jo īpaši nosacījumam par aktīvās vielas un augu aizsardzības līdzekļa sīki izstrādātu novērtējumu, ņemot vērā minētajā direktīvā noteiktās prasības. (3) Acetamiprīda iedarbība uz cilvēku veselību un vidi saskaņā ar Direktīvas 91/414/EEK 6. panta 2. un 4. punkta noteikumiem ir novērtēta attiecībā uz izmantošanas veidiem, kurus ierosinājis pieteikuma iesniedzējs. Ziņotāja dalībvalsts 2001. gada 21. martā iesniedza Komisijai novērtējuma ziņojuma projektu. (4) Attiecīgā ziņotāja dalībvalsts pēc novērtējuma ziņojuma projekta iesniegšanas joprojām pārbauda dokumentāciju, un Padomes Direktīvā 91/414/EEK paredzētajā termiņā novērtēšanu pabeigt nebūs iespējams. (5) Novērtēšanas gaitā līdz šim nav bijis iemesla bažām un neatliekamai rīcībai, tāpēc jādod dalībvalstīm iespēja saskaņā ar Direktīvas 91/414/EEK 8. pantu uz 24 mēnešiem pagarināt pagaidu atļaujas, kas piešķirtas attiecībā uz augu aizsardzības līdzekļiem, kuri satur acetamiprīdu, lai varētu turpināt dokumentācijas pārbaudi. Paredzams, ka novērtēšana un lēmuma pieņemšanas process attiecībā uz iespējamo acetamiprīda iekļaušanu I pielikumā tiks pabeigts 24 mēnešu laikā. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠĀDU LĒMUMU. 1. pants Dalībvalstis drīkst uz laiku līdz 24 mēnešiem no šā lēmuma pieņemšanas dienas pagarināt pagaidu atļaujas attiecībā uz augu aizsardzības līdzekļiem, kas satur acetamiprīdu. 2. pants Šis lēmums ir adresēts dalībvalstīm. Briselē, 2004. gada 23. aprīlī Komisijas vārdā — Komisijas loceklis David Byrne [1] OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2004/30/EK (OV L 77, 13.3.2004., 50. lpp.). [2] OV L 145, 20.6.2000., 36. lpp. --------------------------------------------------
(1)

Eiropadome 2002. gada 12. un 13. decembrī Kopenhāgenā apstiprināja sarunu iznākumu, no kā izrietēja to astoņu valstu pievienošanās Eiropas Savienībai 2004. gadā, kas tolaik ir bijušas atbalstu saņēmējas saskaņā ar Regulu (EK) Nr. 1268/1999. Pēc pievienošanās Eiropas Savienībai 2004. gada 1. maijā minētās valstis zaudēja tiesības uz atbalstu, ko paredz minētā regula. Līdz ar to laikposmā no 2004. līdz 2006. gadam atbalstu saskaņā ar saistībām, ko uzliek šī regula, turpinās saņemt tikai Bulgārija un Rumānija.
LV Eiropas Savienības Oficiālais Vēstnesis L 250/13

KOMISIJAS LĒMUMS

(2004. gada 18. jūnijs)

par struktūrfondu 2. mērķim atbilstošo teritoriju sarakstu Kiprā laika periodā no 2004. līdz 2006. gadam

(izziņots ar dokumenta numuru K(2004) 2123)

(autentisks ir vienīgi teksts grieķu valodā)

(2004/560/EK)

EIROPAS KOPIENU KOMISIJA,

ņemot vērā Eiropas Kopienu dibināšanas līgumu,

ņemot vērā Padomes 1999. gada 21. jūnija Regulu (EK) Nr. 1260/1999, kurā noteikti vispārējie noteikumi attiecībā uz struktūrfondiem (1), un it īpaši tās 4. panta 4. punktu,

apspriedusies ar Reģionu Attīstības un pārveides komiteju (Committee on the Development and Conversion of Regions), Lauksaimniecības struktūru un lauku attīstības komiteju (Committee on Agricultural Structures and Rural Development) un Zivsaimniecības un akvakultūras struktūru komiteju (Committee on Structures for Fisheries and Aquaculture),

tā kā:

(1) Struktūrfondu 2. mērķis paredzēts, lai atbalstītu ekonomisko un sociālo pārveidi apgabalos, kuros ir strukturālas problēmas.

(2) Komisija un dalībvalstis cenšas nodrošināt, lai palīdzība tiktu patiešām koncentrēta uz problēmu visvairāk skartajiem reģioniem un tā būtu vispiemērotākajā ģeogrāfiskajā līmenī.

(3) Atbilstoši Regulas (EK) Nr. 1260/1999 4. panta 2. punktam, kurā noteiktie griesti attiecībā uz Kipru ir 31 % no iedzīvotāju skaita NUTS II reģionos, uz kuriem neattiecas 1. mērķis, tiesīgo iedzīvotāju skaita griesti ir 213 000 iedzīvotāju.

(4) Komisija, pamatojoties uz dalībvalstu priekšlikumiem un ciešā sadarbībā ar attiecīgajām dalībvalstīm, sagatavo to apgabalu sarakstu, kuri ir tiesīgi uz finansējumu atbilstoši 2. mērķim, attiecīgi ņemot vērā valsts (nacionālās) prioritātes,

IR PIEŅĒMUSI ŠO LĒMUMU.

1. pants

Kipras apgabali, kuri no 2004. gada 1. maija līdz 2006. gada 31. decembrim ir tiesīgi uz finansējumu atbilstoši struktūrfondu 2. mērķim, ir iekļauti šā dokumenta pielikumā.

2. pants

Šis lēmums ir adresēts Kiprai.

Briselē, 2004. gada 18. jūnijā Komisijas vārdā — Komisijas loceklis Jacques BARROT

(1) OV L 161, 26.6.1999., 1. lpp. Regulā jaunākie grozījumi izdarīti ar Pievienošanās aktu.
(1)

Regulas 6. pantā ir noteikts, ka Aģentūras Administratīvajā valdē ir viens pārstāvis no katras dalībvalsts un trīs Komisijas pārstāvji, kā arī trīs pārstāvji, kurus ieteikusi Komisija un iecēlusi Padome, bez balsošanas tiesībām, kur katrs atsevišķi pārstāv vienu no sekojošām grupām: a) informācijas un komunikāciju tehnoloģiju nozari; b) patērētāju grupas; c) tīkla un informācijas drošības zinātniskos ekspertus.
B PIELIKUMS

SŪTĪJUMA APRAKSTS

(Aizpilda puses)

ILUSTRATĪVI DARĪJUMA KOMERCIĀLIE NOTEIKUMI (PĒC IZVĒLES)

Savstarpējas kompensācijas starp datu nosūtītāju un datu saņēmēju:

“Puses atlīdzina viena otrai un atbrīvo viena otru no izmaksām, maksām, zaudējumu atlīdzībām, izmaksām un zaudējumiem, ko tās viena otrai radījušas, pārkāpjot jebkuru no šīm klauzulām. Šīs kompensācijas ir atkarīgas no tā: a) vai puse, kurai maksājama kompensācija (“kompensējamā puse”) nekavējoties paziņo otrai pusei (“kompensējošā puse”) par prasību, b) kompensējošā puse ir vienīgā, kas var šo prasību noraidīt vai apmierināt, un c) kompensējamā puse kompensējošai pusei piedāvā saprātīgi nepieciešamo sadarbību un palīdzību prasības noraidīšanā.”
1.2.

VP ir divas funkcijas: pedagoģijas un ziņošanas funkcija. Attiecībā uz pirmo no tām, VP ir izstrādāts, lai motivētu valodas apguvējus uzlabot komunikācijas spējas dažādās valodās un gūt jaunu mācību un starpkultūru pieredzi. Tas valodas apguvējiem palīdz pārdomāt mācību mērķus, plānot mācības un mācīties autonomi. Attiecībā uz ziņošanas funkciju, VP dokumentē tā turētāja valodas prasmi saprotamā, informatīvā, pārskatāmā un drošticamā veidā. Tas palīdz valodas apguvējiem noteikt to, kādu kompetences līmeni viņi sasnieguši vienā vai vairākās svešvalodās, un ļauj informēt citus par to sīki un starptautiski salīdzināmi. Jebkāda kompetence ir augstu vērtējama, neatkarīgi no tā, vai tā iegūta oficiālas izglītības jomā vai ārpus tās.
(6)

Ar Komisijas Lēmumu 97/222/EK (3) izstrādāts to trešo valstu saraksts, no kurām dalībvalstis drīkst atļaut importēt gaļas produktus, un noteikt apstrādāšanas režīmus, lai novērstu slimību pārnešanas risku ar minētiem produktiem. Produktam piemērojamā apstrāde ir atkarīga no izcelsmes valsts veselības stāvokļa saistībā ar sugām, no kurām iegūta gaļa, lai izvairītos no nevajadzīga sloga tirdzniecībai, ir jāatļauj importēt Bulgārijas izcelsmes mājputnu gaļas produktus, kuri pilnībā apstrādāti 70 °C temperatūrā.
2)

Līguma 4. pantā tabulu aizstāj ar šādu tabulu: “Augi Laikposms Chamaecyparis: No 2005. gada 1. janvāra līdz 2006. gada 31. decembrim Juniperus: No 2004. gada 15. novembra līdz 2005. gada 31. martam un no 2005. gada 1. novembra līdz 2006. gada 31. martam Pinus: No 2005. gada 1. janvāra līdz 2006. gada 31. decembrim”
(1)

Ar Regulu (EK) Nr. 2164/98 (2) Padome noteica galīgo kompensācijas maksājumu Indijas izcelsmes plaša spektra antibiotikām, proti, amoksicilīna trihidrāta, ampicilīna trihidrāta un cefelaksīna importam, kas nav safasētas nomērītās devās vai formās vai nav iesaiņotas pārdošanai mazumtirdzniecībā (“attiecīgais produkts”) un kas attiecīgi atbilst KN kodiem ex 2941 10 10, ex 2941 10 20 un ex 2941 90 00. Pasākumi tika piemēroti procentuālā nodokļa veidā, kas individuāliem eksportētājiem tika noteikts robežās no 0 % līdz 12 %, ar atlikušo nodokļa likmi 14,6 % apjomā eksportētājiem, kas neizrāda sadarbību.
(9)

Līdz ar to vairumtirgotājiem ir jāuzņemas saistības attiecībā uz nodokļu deklarāciju, rēķinu sastādīšanu, apmaksu utt., kas atbilst šīm piegādēm. Tādējādi mazumtirgotāji, kuri iegādājas preci pie šiem vairumtirgotājiem, pamatojoties uz atkāpi no 22. panta, ir atbrīvoti no šīm saistībām attiecībā uz viņu preču piegādi galapatērētājiem.
a)

1. kasete: 5-enolpirovilšikimat-3-fosfāta sintetāzes (epsps) gēns, kas iegūts no Agrobacterium sp. celma CP4 (CP4 EPSPS), un kas nodrošina izturību pret glifosātu, kontrolējot ar rīsu aktīna 1 gēna promotoru, terminatora sekvencēm no Agrobacterium tumefaciens un hloroplasta pārneses peptīda sekvenci no Arabidopsis thaliana epsps gēna;
6.2.

Rekomendācijas par ierīces ekspluatācijai nepieciešamās elektroenerģijas optimālu izmantošanu, tostarp: 6.2.1. Norādījumi par ledusskapja novietojumu vai uzstādīšanu, kuros cita starpā norādīti ledusskapim apkārt esošās brīvās telpas minimālie izmēri, kas vajadzīga pietiekamas gaisa cirkulācijas nodrošināšanai, un teikts, ka gadījumos, kad patērētājam ir tādas iespējas, ievērojumu patērējamās enerģijas ekonomiju var panākt, uzstādot ierīci neapkurinātā vai vēsākā telpā. 6.2.2. Padoms patērētājam ierīci nenovietot sildierīču (piemēram, krāšņu, apkures radiatoru) tiešā tuvumā vai tiešā saules gaismā; padoms patērētājam vajadzības gadījumos ierīci izolēt no siltuma avotiem sienās vai grīdā. 6.2.3. Norādījums par to, ka termoregulatora iestatījums ir atkarīgs no apkārtējās temperatūras, un tāpēc noregulētā temperatūra jāpārbauda ar šim nolūkam piemērotu termometru (jāsniedz paskaidrojumi, kā tas darāms). 6.2.4. Ieteikums karstus pārtikas produktus pirms novietošanas ierīcē atdzesēt, jo ūdens tvaiki, kas ceļas no šādiem produktiem, veicina iztvaikotāja apledošanu, norādot, ka veselības un higiēnas apsvērumu dēļ šim dzesēšanas laikam jābūt iespējami īsam. 6.2.5. Norādījums, ka uz dzesētāja nedrīkst būt bieza ledus kārta un pietiekami bieža atkausēšana veicina ledus slāņa neveidošanos. 6.2.6. Norādījums nomainīt durvju blīvi, kad tā vairs labi nepieguļ. 6.2.7. Norādījums pēc ierīces pārvietošanas to atkal ieslēgt tikai pēc pietiekami ilga laika. 6.2.8. Norādījums turēt tīru no putekļiem vai virtuves kvēpiem kondensatoru ierīces aizmugurē un telpu zem tās. 6.2.9. Informācija, ka iepriekš minēto nosacījumu neievērošana noved pie lielāka elektroenerģijas patēriņa un augstākām kārtējām izmaksām.
2)

6. pants tiek aizstāts ar šādu: “6. pants Kontroles pasākumi 1. No trešām valstīm importētie dzīvie divvārstuļu moluski ir pakļauti veterinārām pārbaudēm to dalībvalstu robežas inspekcijas punktos, kur tie tiek ievesti, atbilstoši Direktīvas 97/78/EK 8. pantam. 2. Gadījumā, kad dzīvi moluski, to olšūnas un dzimumšūnas uz Kopienu tiek importētas ar tālākas audzēšanas, nobarošanas vai atbrīvošanas nolūku, atbilstoši ir jāaizpilda arī kopējais veterinārā reģistra dokuments, kā to nosaka Regula (EK) Nr. 282/2004. 3. Gadījumā, kad dzīvi moluski uz Kopienu tiek importēti ar tūlītēja cilvēku patēriņa nolūku vai ar mērķi pārstrādāt tos tālāk pirms cilvēku patēriņa, atbilstoši ir jāaizpilda arī kopējais veterinārā reģistra dokuments, kā to nosaka Regula (EK) Nr. 136/2004.”
1)

3. panta 1. un 2. punktu aizvieto ar sekojošo: “1. Dzīvnieku, to spermas, olšūnu un embriju pārvietošana iekšzemē no ierobežotas zonas, kas noteikta I pielikumā, tiek atbrīvota no izvešanas aizlieguma tikai tad, ja dzīvnieki, to sperma, olšūnas un embriji atbilst II pielikumā paredzētajiem nosacījumiem vai Spānijas, Francijas un Itālijas gadījumā tie atbilst 2. punktam, vai Grieķijas gadījumā tie atbilst 3. punktam. 2. Spānijā, Francijā un Itālijā pārvietošanu iekšzemē, kā noteikts 1. punktā, atbrīvo no izvešanas aizlieguma kompetenta iestāde, ja: a) dzīvnieku izcelsme ir ganāmpulks, kas vakcinēts atbilstoši programmai, kuru pieņēmusi kompetenta iestāde; b) dzīvnieki vakcinēti pret esošo(-ajiem) vai iespējami esošo(-ajiem) serotipu(-iem) epidemioloģiski būtiskam izcelsmes apgabalam vairāk nekā 30 dienas un mazāk nekā vienu gadu pirms pārvietošanas dienas; c) vīrusu pārnēsātāju novērošanas programma epidemioloģiski būtiskā pārvietošanas galamērķa apgabalā nav pierādījusi nobriedušu Culicoïdes imicola aktivitāti.”
Oficiālais Vēstnesis L 083 , 20/03/2004 Lpp. 0012 - 0013



Padomes lēmums (2004. gada 8. marts) par saprašanās memoranda noslēgšanu starp Eiropas Kopienu un Ķīnas Tautas Republikas Nacionālo Tūrisma pārvaldi par vīzām un ar tām saistītiem jautājumiem attiecībā uz tūristu grupām no Ķīnas Tautas Republikas (AGS) (2004/265/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 62. panta 2. punkta b) apakšpunkta ii) un iv) punktu un 63. panta 3. punkta b) apakšpunktu saistībā ar 300. panta 2. punkta pirmās daļas otro teikumu un 300. panta 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā: (1) Komisija Kopienas vārdā ir apspriedusi šajā lēmumā minēto saprašanās memorandu. (2) Saprašanās memorands Kopienas vārdā ir parakstīts, ņemot vērā tā noslēgšanu. (3) Ar saprašanās memorandu izveido komiteju, kura var pieņemt juridiski saistošus lēmumus par konkrētiem tehniskiem jautājumiem. Tādēļ ir lietderīgi paredzēt vienkāršotu procedūru Kopienas nostājas izstrādāšanai šādos gadījumos. (4) Saskaņā ar Protokolu par Apvienotās Karalistes un Īrijas nostāju un Protokolu par Šengenas normu iekļaušanu Eiropas Savienības sistēmā Apvienotā Karaliste un Īrija nepiedalās šā lēmuma pieņemšanā un tādēļ tā noteikumi nav tām saistoši un nav jāpiemēro. (5) Saskaņā ar Protokolu par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šī lēmuma pieņemšanā, un tādējādi šis lēmums nav tai saistošs un nav jāpiemēro. (6) Saprašanās memorands jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina saprašanās memorandu starp Eiropas Kopienu un Ķīnas Tautas Republikas Nacionālo Tūrisma pārvaldi par vīzām un ar tām saistītiem jautājumiem attiecībā uz tūristu grupām no Ķīnas Tautas Republikas (AGS). Saprašanās memoranda teksts ir pievienots lēmumam. 2. pants Padomes priekšsēdētājs sniedz saprašanās memoranda 8. panta 2. punktā paredzēto paziņojumu [2]. 3. pants Kopienas nostāju Apstiprinātā galamērķa statusa komitejā attiecībā uz tās reglamenta pieņemšanu, kā to pieprasa saprašanās memoranda 6. panta 5. punkts, pieņem Komisija pēc apspriešanās ar īpašu komiteju, ko izraudzījusies Padome. Attiecībā uz visiem citiem Apstiprinātā galamērķa statusa komitejas lēmumiem Kopienas nostāju pieņem Padome pēc Komisijas priekšlikuma ar kvalificētu balsu vairākumu. 4. pants Šo Lēmumu publicē Eiropas Savienības Oficiālajā Vēstnesī. Briselē, 2004. gada 8. martā Padomes vārdā — priekšsēdētājs D. D. Ahern [1] Atzinums sniegts 2004. gada 26. februārī (Oficiālajā Vēstnesī vēl nav publicēts). [2] Saprašanās memoranda spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī. --------------------------------------------------